ບໍລິສັດ SpaceX ສົ່ງ​ຈະ​ຫຼວດ Falcon ຂຶ້ນ​ສູ່​ວົງ​ໂຄຈອນ ດ້ວຍ​ຜົນສຳ​ເລັດ​
ຈະ​ຫຼວດ Falcon ​ໄດ້ທະຍານ​ຂຶ້ນ ​ຈາກ​ຖານ​ສົ່ງ​ອະວະກາດ ​ສະຫະລັດ ທີ່​ແຫຼມ Canaveral ​ໃນ​ລັດ Florida ​ໂດຍນຳ​ເອົາ​ດາວ​ທຽມນ້ອຍ 11 ​ໜ່ວຍ ຂຶ້ນ​​ສູ່​ວົງ​ໂຄຈອນ​.
6 ເດືອນຫຼັງຈາກຈະຫຼວດລູກນຶ່ງຂອງບໍລິສັດໄດ້ລະເບີດ ລຸນຫຼັງ ໄດ້ຖືກສົ່ງຂຶ້ນຈາກຖານຍິງແລ້ວ ບໍລິສັດອະວະກາດເອກກະຊົນ ໄດ້ກັບຄືນມາປະຕິບັດງານຄືນໃໝ່ ໃນວັນຈັນວານນີ້ ຊຶ່ງເປັນການສົ່ງ ໃນຕອນຄ່ຳຄືນ ແລະທ່ອນທຳອິດຂອງຈະຫຼວດ ໄດ້ລົງຈອດໃສ່ຖານຂອງມັນເປັນທີ່ຮຽບຮ້ອຍ ຈະຫຼວດ ໄດ້ທະຍານຂຶ້ນຈາກຖານສົ່ງອະວະກາດສະຫະລັດທີ່ແຫຼມ  ໃນລັດໂດຍນຳເອົາດາວທຽມນ້ອຍ ຈຳນວນ 11 ໜ່ວຍ ຂຶ້ນໄປສູ່ວົງໂຄຈອນລະດັບຕ່ຳຂອງໂລກໃຫ້ແກ່ບໍລິສັດສື່ສານ ປະມານ 2 ນາທີຫລັງຈາກທະຍານຂຶ້ນຈາກຖານສົ່ງແລ້ວ ທ່ອນທຳອິດຂອງຈະຫຼວດ ກໍໄດ້ແຍກຕົວອອກຈາກທ່ອນທີ 2 ແລະກໍເລີ້ມຖືກບັງຄັບໃຫ້ກັບຄືນມາສູ່ໂລກ ໃນອີກບໍ່ເທົ່າໃດນາທີຕໍ່ມາ ພວກທີ່ຢູ່ສວນກາງຄວບຄຸມການບິນ ແລະບັນດາພະນັກງານຂອງບໍລິສັດ ທີ່ລັດ ໄດ້ພາກັນຕົບມື ໂຮຮ້ອງ ໃນຂະນະທີ່ພາບຖ່າຍຈາກກ້ອງໂທລະພາບສະແດງໃຫ້ເຫັນວ່າຈະຫຼວດ ໄດ້ ລົງຈອດທີ່ບ່ອນເຄີຍເປັນສູນກາງຍິງລູກສອນໄຟແຫ່ງນຶ່ງ ຂອງກອງທັບອາກາດສະຫະລັດ  ຊຶ່ງຕັ້ງຢູ່ປະມານ 9 ຫຼັກກິໂລແມັດ ຈາກຖານຍິງສົ່ງນັ້ນ ນີ້ແມ່ນຄັ້ງທຳອິດ ທີ່ຈະຫຼວດຖືກຍິງຂຶ້ນສູ່ວົງໂຄຈອນແລ້ວ ໄດ້ປະສົບຜົນສຳເລັດ ແລະສາມາດຖືກບັງຄັບ ໃຫ້ລົງຈອດໄດ້ ມີບໍລິສັດເອກກະຊົນອີກບໍລິສັດນຶ່ງຊື່ວ່າ Blue Origin ທີ່ ທ່ານ Jeffrey Bezos ເຈົ້າຂອງແລະຜູ້ສ້າງຕັ້ງບໍລິສັດ Amazon com  ປະສົບຜົນສຳເລັດເຊັ່ນດຽວກັນ ໃນການນຳເອົາຈະຫຼວດທ່ອນທຳອິດລົງຈອດ ໃນເດືອນແລ້ວນີ້ ຫຼັງຈາກທີີໄດ້ຍິງຂຶ້ນ “Welcome back baby ຫຼືເວົ້າເປັນພາສາລາວວ່າ ຍິນດີຕ້ອນຮັບເຈົ້າກັບຄືນ” ຊຶ່ງເປັນຄຳເວົ້າຂອງທ່ານ Elon Musk ເຈົ້າຂອງຜູ້ສ້າງຕັ້ງບໍລິສັດ SpaceX ໄດ້ຂຽນລົງໄປໃນ tweeter ຫຼັງຈາກທີ່ຈະຫຼວດໄດ້ລົງຈອດແລ້ວນັ້ນ ການນຳເອົາຈະຫລວດທ່ອນທຳອິດກັບລົງມາຈອດທີ່ພື້ນດິນນີ້ ແມ່ນສ່ວນນຶ່ງໃນຈຸດປະສົງຂອງທ່ານ Elon Musk ທີ່ຈະນຳໃຊ້ຈະຫຼວດ ຊ້ຳແລ້ວ ຊ້ຳອີກ ເພື່ອຫຼຸດຜ່ອນຄ່າໃຊ້ຈ່າຍໃນການເດີນທາງຂອງຍານອະວະກາດລົງ